b'\n_START_ARTICLE_\nRocketdyne H-1\n_START_PARAGRAPH_\nRocketdyne H-1 je bil teko\xc4\x8de gorivni raketni motor, ki se je uporabljal na prvih stopnjah raket Saturn I in Saturn IB. Prva stopnja pri obeh raketah je imela osem motorjev H-1. Gorivo je bil kerozin (RP-1), oksidator pa teko\xc4\x8di kisik (LOX). Potisk motorja na nivoju morja je bil 900 kN (205000 lbf). Kasneje so odve\xc4\x8dne motorje malce predelali v RS-27, ki so se uporabljali na raketi Delta 2000.'